
ЧӐВАШ РЕСПУБЛИКИН
САККУНӖ

ЧӐВАШ РЕСПУБЛИКИН
 "ЧӐВАШ РЕСПУБЛИКИНЧЕ АДМИНИСТРАТИВЛӐ ПРАВӐНА ПӐСНИСЕМ ҪИНЧЕН" САККУННЕ УЛШӐНУСЕМ КӖРТЕССИ ҪИНЧЕН 

Чӑваш Республикин Патшалӑх Канашӗ
2025 ҫулхи ака уйӑхӗн 24-мӗшӗнче
йышӑннӑ

1 статья
Чӑваш Республикин "Чӑваш Республикинче административлӑ правӑна пӑснисем ҫинчен" 2003 ҫулхи утӑ уйӑхӗн 23-мӗшӗнчи 22 №-лӗ саккунне (Чӑваш Республикин Патшалӑх Канашӗн ведомоҫӗсем, 2003, 55 №; 2005, 62, 64, 65 №-сем; 2006, 69, 72 №-сем; 2007, 73, 74 №-сем; 2008, 75, 77, 
78 №-сем; 2009, 81, 82 №-сем; 2010, 84, 86 №-сем; 2011, 88–91 №-сем; 2012, 92 (I том), 94, 96 №-cем; Чӑваш Республикин Саккунӗсен пуххи, 2013, 7, 
12 №-сем; 2014, 3, 6, 9, 11, 12 №-сем; 2015, 6, 10 №-сем; 2016, 3, 4, 10, 
11 №-сем; 2017, 2–4, 7, 11 №-сем; "Республика" хаҫат, 2017, раштав уйӑхӗн 27-мӗшӗ; 2018, нарӑс уйӑхӗн 21-мӗшӗ, ҫу уйӑхӗн 8-мӗшӗ, ҫӗртме уйӑхӗн 
27-мӗшӗ, раштав уйӑхӗн 5-мӗшӗ, раштав уйӑхӗн 26-мӗшӗ; 2019, нарӑс уйӑхӗн 20-мӗшӗ, утӑ уйӑхӗн 17-мӗшӗ; 2020, пуш уйӑхӗн 4-мӗшӗ, пуш уйӑхӗн 25-мӗшӗ, ҫӗртме уйӑхӗн 3-мӗшӗ, авӑн уйӑхӗн 30-мӗшӗ, юпа уйӑхӗн 28-мӗшӗ; 2021, утӑ уйӑ-хӗн 1-мӗшӗ, юпа уйӑхӗн 27-мӗшӗ, раштав уйӑхӗн 2-мӗшӗ, раштав уйӑхӗн 29-мӗшӗ; 2022, утӑ уйӑхӗн 13-мӗшӗ, юпа уйӑхӗн 5-мӗшӗ, раштав уйӑхӗн 22-мӗшӗ; "право21.рф" сеть кӑларӑмӗ, 2023, нарӑс уйӑхӗн 22-мӗшӗ, 0000000000000761 №; "Республика" хаҫат, 2023, ака уйӑхӗн 26-мӗшӗ, утӑ уйӑхӗн 19-мӗшӗ, раштав уйӑхӗн 13-мӗшӗ; 2024, ака уйӑхӗн 10-мӗшӗ, ҫу уйӑхӗн 3-мӗшӗ; 2025, нарӑс уйӑхӗн 26-мӗшӗ) ҫакӑн пек улшӑнусем кӗртес:
1) III сыпӑкра:
а) 262 статьяра:
6-мӗш пайӑн пӗрремӗш абзацне ҫакӑн пек ҫырса хурас:
"6. Пурте усӑ куракан вырӑнсенче тата территорисенче йытӑсене, ҫӑ-варлӑх кирлӗ мар виҫӗ уйӑха ҫитмен йытӑ ҫурисемсӗр пуҫне, ҫӑварлӑхсӑр ҫӳретнӗшӗн –";
асӑрхаттарнине ҫакӑн пек ҫырса абзац хушса хурас:
"Ҫак статьян 6-мӗш пайӗн положенийӗсен вӑйӗ йытӑсене, хӑрушӑ пулма пултаракан йытӑсемсӗр пуҫне, вырӑнти хӑй тытӑмлӑх органӗн йышӑнӑвӗпе килти чӗр чунсене уҫӑлтарса ҫӳреме ирӗк панӑ вырӑнсенче ҫӳ-ретнине пырса тивмест.";
ӑ) ҫакӑн пек ҫырса 263 статья хушса хурас:
"Статья 263.	Хуҫасӑр чӗр чунсене пӑхса усрас енӗпе Чӑваш Республикин нормативлӑ право акчӗсен требованийӗсене пӑсни

1. Хуҫасӑр чӗр чунсене вӑхӑтлӑх тытмалли пунктсен хуҫисем Чӑваш Республикин "Чӑваш Республикин территорийӗнче хуҫасӑр чӗр чунсене пӑхса усрасси ҫинчен" 2024 ҫулхи чӳк уйӑхӗн 21-мӗшӗнчи 76 №-лӗ саккунӗн 6 статйипе пӑхса хӑварнӑ мероприятисене пурнӑҫламаншӑн, ҫак статьян 2-мӗш пайӗпе пӑхса хӑварнӑ тӗслӗхсемсӗр пуҫне, ҫавӑн пекех ҫавнашкал мероприятисене Чӑваш Республикин асӑннӑ саккунӗпе палӑртнӑ сроксене пӑсса пурнӑҫланӑшӑн – 
асӑрхаттараҫҫӗ е должноҫри ҫынсене – икӗ пин тенкӗрен пуҫласа пилӗк пин тенкӗ таран; юридически сӑпатсене пилӗк пин тенкӗрен пуҫласа вун пилӗк пин тенкӗ таран административлӑ штраф тӳлеттереҫҫӗ.
2. Хуҫасӑр чӗр чунсене вӑхӑтлӑх тытакан пунктсенчен хуҫасӑр чӗр чунсене Чӑваш Республикин "Чӑваш Республикин территорийӗнче хуҫасӑр чӗр чунсене пӑхса усрасси ҫинчен" 2024 ҫулхи чӳк уйӑхӗн 21-мӗшӗнчи 76 №-лӗ саккунӗн 6 статйин 9-мӗш пайӗпе пӑхса хӑварнӑ мероприятисене пурнӑҫламасӑр ҫавнашкал чӗр чунсене ҫӗнӗ хуҫасене е чӗр чунсем валли тунӑ приютсене парса е тата тивӗҫлӗ чӗр чунсене малтан пурӑннӑ вырӑна тавӑрса кӑларса янӑшӑн, ҫавӑн пекех малтан пурӑннӑ вырӑна тавӑрма юраман хуҫасӑр чӗр чунсене вӑхӑтлӑх тытакан пунктсенчен малтан пурӑннӑ вырӑна тавӑрса кӑларса янӑшӑн – 
асӑрхаттараҫҫӗ е должноҫри ҫынсене – икӗ пин тенкӗрен пуҫласа пилӗк пин тенкӗ таран; юридически сӑпатсене пилӗк пин тенкӗрен пуҫласа вун пилӗк пин тенкӗ таран административлӑ штраф тӳлеттереҫҫӗ.
3. Хуҫасӑр чӗр чунсене вӑхӑтлӑх тытакан пунктсене обществӑлла, административлӑ ҫуртсенче е производство ҫурчӗсенче, пурӑнмалли ҫуртсенче (ҫав шутра нумай хваттерлӗ ҫуртсенче), ҫавӑн пекех ҫурт-йӗр лартакан тӑрӑх территорийӗнче вырнаҫтарнӑшӑн тата (е) хуҫасӑр чӗр чунсене вӑхӑтлӑх тытакан пункт территорийӗн пӗтӗм периметрӗ тӑршшӗпех хуҫасӑр чӗр чунсене хуҫасӑр чӗр чунсене вӑхӑтлӑх тытакан пункт территорийӗнчен хӑйсем тӗллӗн тухса кайма май паман икӗ метр ҫӳллӗш тӑтӑш хӳме е сеткӑллӑ хӳме тытманшӑн –
асӑрхаттараҫҫӗ е должноҫри ҫынсене – икӗ пин тенкӗрен пуҫласа пилӗк пин тенкӗ таран; юридически сӑпатсене пилӗк пин тенкӗрен пуҫласа вун пилӗк пин тенкӗ таран административлӑ штраф тӳлеттереҫҫӗ.
4. Ҫак статьян 1–3-мӗш пайӗсемпе пӑхса хӑварнӑ административлӑ правӑна тепӗр хут пӑснӑшӑн –
должноҫри ҫынсене – пилӗк пин тенкӗрен пуҫласа вунӑ пин тенкӗ таран; юридически сӑпатсене вун пилӗк пин тенкӗрен пуҫласа вӑтӑр пин тенкӗ таран административлӑ штраф тӳлеттереҫҫӗ.
Асӑрхаттарни. Ҫак статьян тӗллевӗсем валли хуҫасӑр чӗр чунсене вӑхӑтлӑх тытакан пунктсен хуҫисем тенине Чӑваш Республикин "Чӑваш Республикин территорийӗнче хуҫасӑр чӗр чунсене пӑхса усрасси ҫинчен" 2024 ҫулхи чӳк уйӑхӗн 21-мӗшӗнчи 76 №-лӗ саккунӗпе ҫавнашкаллисем тесе палӑртнӑ ҫынсем пек ӑнланмалла.
Ҫак статьяра хуҫасӑр чӗр чунсем тенине хуҫисем ҫук е хуҫисем кам пулни паллӑ мар чӗр чунсем пек ӑнланмалла.";
2) VI сыпӑкӑн 33 статйин 2-мӗш пайӗн "с" пунктне ҫакӑн пек ҫырса хурас:
"с) хуҫасӑр чӗр чунсене пӑхса усрас енӗпе регионти патшалӑхӑн тӗрӗслевне (надзорне) туса пыма полномочи илнӗ Чӑваш Республикин ӗҫ тӑ-вакан органӗн сектор заведующийӗ, консультанчӗ, тӗп специалист-эксперчӗ – ҫак Саккунӑн 262, 263 статйисемпе пӑхса хӑварнӑ административлӑ правӑна пӑснисем ҫинчен.";
3) VII сыпӑкӑн 34 статйин 16-мӗш пайне ҫакӑн пек ҫырса хурас:
"16. Чӑваш Республикин Патшалӑх ветеринари службин ертӳҫи тата унӑн ҫумӗсем административлӑ правӑна пӑснисем ҫинчен ҫак Саккунӑн 262, 263 статйисемпе пӑхса хӑварнӑ ӗҫсене пӑхса тухаҫҫӗ.".

2 статья
1. Ҫак Саккун ӑна официаллӑ йӗркепе пичетлесе кӑларнӑ кун хыҫҫӑн вунӑ кун иртсен вӑя кӗрет.
2. Чӑваш Республикин "Чӑваш Республикинче административлӑ правӑна пӑснисем ҫинчен" 2003 ҫулхи утӑ уйӑхӗн 23-мӗшӗнчи 22 №-лӗ саккунӗн 263 статйин положенийӗсем 2031 ҫулхи нарӑс уйӑхӗн 28-мӗшӗччен (нарӑс уйӑхӗн 28-мӗшне кӗртсе) вӑйра тӑраҫҫӗ.

	Чӑваш Республикин
Пуҫлӑхӗ
	
О. Николаев



Шупашкар хули
2025 ҫулхи ака уйӑхӗн 29-мӗшӗ

